Me olime nii lähedal.
Küllap Striplingid joovad juba Bahamal daiquiri'sid.
Kell on alles 9.30.
Daiquiri pole just hommikune jook.
- Kas keegi ei saaks neid vahistada? - Pole nii lihtne.
Väljaandmisega on reeglid.
Taotlused ja heakskiidud ja bürood suhtlevad omavahel
ja siis palju erinevaid protseduure
ning asju, mille abil saab lõpuks midagi säärast teha.
Ei saa lihtsalt seda niisama ära teha.
- Sa ei tea või mis? - Ei. Aga küllap oletan õigesti.
Vaatame...
Ma ei või sinuga rääkida.
Ma tean, aga igatsesin sind. Ja Nick Stripling on siiani elus.
Mul on tema mobiil ja tõenäoline asukoht.
Võiksime sinu poole tulla ja arutada
- oma järgmist käiku. - Ei, kurat!
Olgu, see on hea algus.
- Äkki topelt „ei, kurat“? - See on väike edusamm.
Ma tean, et ma olen väikses supis.
Sa oled mõrva kahtlusalune.
Ehk olen isegi plindris.
Ro, sa oled nendes olukordades nii osav.
Ma vajan su abi.
Ro jäi oma järgmisi sõnu igavesti kahetsema.
- Tule siia. - Tänan.
Alustame järgmine kord sellest?
Ära katkesta kõnet. Sa tead, et mind häirib...
Asjade kulgu arvestades olnuks Neville'i jaoks targem end varjata,
aga sisetunne ütles, et Lohekuninganna saab aidata.
Tema sisetunne oli sama nigel kui Yancy oma.
- Maha! - Mida perset?
Egg!
Mu vana. Mu peavana. Mu vennas.
Ma pole ükski neist asjadest.
Ei ole.
Kas Neville'it nägid?
Ei. Tõin vaid bossi ja tema proua ära. Nüüd ma tangin lennukit,
et paari narkosmugeldajat USA-sse viia, nii et...
Küllap neile meeldib see, et sa kõigile räägid.
Sul on õigus.
Kuule, on sul hetk aega?
Sa näed janune välja.
Tahad, käime kähku kohvil? Või siis... Hästi.
Võime edasi lükata. Mõni teine kord.
Vau, ta on hirmuäratav.
Egg tundis tahes-tahtmata frustratsiooni, nii Neville'i tõttu kui seksuaalselt,
aga ta oli üsna kindel, et ühte neist saab lahendada.
VÕÕRANDAMISLEPING
Ma ei leidnud teda. Ta veritseb üsna rängalt.
Küll ta läheb haiglasse või sureb.
Ma ei mäleta, millal keegi viimati pages, kui mu keel tema suus oli.
Magasid oma võimaluse maha.
Ja see oleks hea olnud.
Võid lahkuda.
Miks ei mõista mehed eal seda, millal lahkuma peavad?
Yancy haises endiselt lahtikaevatud haua järele,
seega ta tahtis duši all käia ja riideid vahetada.
Peatu. Ma väljun siin juhuks, kui võmmid minu pool ootavad.
Nagu keskkoolis.
Mu peika Keith pani mind kvartali kaugusel maha,
et saaksin hilja koju hiilida.
Ausalt öeldes ei kõla see minu jaoks hästi.
Sina ja Keith, hilja väljas, jumal teab mida tegemas...
Keithi-suguste tõttu ei lubatagi lapsi hilja välja.
Issand. Sa ajad mu kohvi jooma.
Ma ei tee midagi. Ma pole Keith.
Kohtume hiljem Rogelio pool.
Võta Keith kaasa.
Pärast algse elevuse möödumist
süvenes Cody ühte raamatutest, mida Yancy polnud eal lugenud.
Pagan, see kutt on hea kirjanik.
Jah.
Hei, kas sa oled kombes?
Olen põgenemisest väsinud.
Tead mida? See on... Tegelikult vahet pole.
Mulle ei meeldi, kui mõtet lõpuni ei öelda.
- Mu arust on see väga isekas ja ülbe. - Vabandust.
See on veidi totter, aga ma olen nüüd 27-aastane
ja küllap sind ei aetaks taga,
kui me oleksime päris paarike.
Ma ei tea, Cody.
Jah, sul on õigus.
Aga Bonnie oli alati näinud oma elu probleemide jadana
ja teda ümbritsevad inimesed, noh, olid lihtsalt lahendused.
Seega kes teab...
ta võis veel ühe leida.
Lase lahti!
- Mida... - Pole viga, lase sel juhtuda.
- Lõdvestu, hinga. - Bonnie.
Rahu.
Andrew. Palun tule ta pealt ära.
Võltsitud võõrandamislepingut vaadates teadis Gracie...
ANDJA: JAMES WENDELL SAAJA: GRACIE SWAIN
...et peagi tagasiteed enam pole.
Sa tahtsid mind näha?
Tänan tulemast.
Ya-Ya, meil on külalised.
Kui kuulsin, et üritate müüa maha oma mehe väikse rannakrundi,
mõistsin, et peame rääkima.
Nagu näete, James andis selle mu teenuse eest mulle.
Ma lubasin selle vastu võtta vaid juhul, kui aidata saan.
Kergendus, mille sa Jamesile ja kogu meie perele tõid, on hindamatu.
Kuradile see! Helista advokaadile, ema.
Väike tüdruk, ma vaikisin viimati, kui sa lugupidamatu olid. Enam mitte.
Kui sinu suust veel jaburusi kostab, siis kahetsed seda.
Vabandan tema pärast.
Pole viga. Ta leinab.
Ütle talle, et olen ta jaoks alati siin.
Mis on? Miks sa kassi häält teed?
Sest sa näitasid küüniseid, olid valmis ründama.
Keegi ei või sinuga nii rääkida.
Ainult sina.
Millal siis hr Wendell sulle nii helde kingi tegi?
Vahetult enne hinge heitmist. Ta teadis, et lõpp on lähedal.
Kas jalutame nüüd või sa tahad veel kedagi sõimata?
Täna ei jama mitte keegi Ya-Yaga.
Kas annaksid talle ibuprofeeni, palun?
- Aitäh. - Ei.
- Nalja teed? - Ta üritas mind tappa.
Ära ole nii dramaatiline. Ta hirmutas sind.
Sina aga üritasid mu abikaasat tappa.
Mis mu juures mehi vägivaldseks muudab?
Ei tea, aga sa ei tohiks selle pärast nii väga rõõmustada.
Golfikäru värgi tõttu leidsingi Bonnie üles.
Nägin videot netis.
Andesta, mees, lihtsalt pidasin sind ohtlikuks.
Näed? Sa üritasid mind kaitsta.
Olgu, ma küll hoian armastusele pöialt
ega suudaks teie pärast õnnelikum olla,
aga sa oled tagaotsitav. Mina olen ka. Sa ei saa siia jääda.
No mul on varuplaan.
Näed, ta aitab sind. Räägi, mis plaan on.
Võtsin meile toa Motor Inni motellis. Jah.
Esimene õppetund: ta ei käi motellides.
Kas saaksime olla paar ööd su maamajas, kuni järgmise sammu välja mõtlen?
Olgu. Ma pean Ro pool käima.
- Lahkuge enne, kui naasen. - Jah.
Väike värdjas.
- 911. Mida vajate? - Tere.
Tahan teatada, et nägin tagaotsitavat meest. Andrew Ya...
- Hei. - Valehäire.
Hei! Ei! Mida kur...
Loodetavasti on sel leidmisfunktsioon.
Ma sain just ühe tibi numbri. Varukoopiat pole. Persse!
Hei! Vabandust. Naase metsa või mida iganes.
Pagan võtaks!
Ro mõtles Yancyt oodates paratamatult kõigi Sonny ähvarduste peale.
Flaco, kas oled Natalia juukselõksu näinud?
Mis juukselõksu?
Ükssarvikuga juukselõksu. See on tema lemmik.
Ta ei leia seda ning on endast välja minemas.
Kas oled kombes?
- Miks küsid? - Kui sa mõtiskled,
siis krimpsutad laubaga.
Nii tekivad kortsud.
Hoiatan: ma ei taha jääda vanaks kutiga, kes näeb välja vana.
Hilja juba.
Ma olen kombes.
Kindel?
Ausõna.
- Olgu. Tšau. - Olgu.
Me pole veel avatud.
Isegi mulle mitte?
Hei.
Ei.
Ma tulin su pärast kodust välja, panin ilusad riided selga.
Selline tervitus pole vastuvõetav. Proovi uuesti.
Tere, Kuninganna.
Parem.
Kes sinu õlle sisse kuses?
Ühtegi kuulihaavaga ohvrit pole haiglasse ilmunud.
Nii kahju sinust.
Rahu, mees. Küll kõik laabub.
Minu jaoks tavaliselt küll.
Ma vajan teenet.
Tahan su bossiga kohtuda.
Mul on talle midagi. Midagi head.
Midagi head sinu või me mõlema jaoks?
Ma pole veel otsustanud.
Oleneb, kuidas sa end ülal pead.
Hei, semu. Sa ei suuda mu viimaseid päevi uskuda.
Kas oled kombes? Mis toimub?
Mul on kahju.
Ro, mida sa tegid?
Kõik laabub. Lase süsteemil toimida. Sa ei teinud midagi valesti.
Sa tead küll, mida teha. Tule alla ja võta poos sisse.
Käed üles!
Nagu mu endine sõber ütles: ma ei teinud midagi valesti.
- Tal oli taskus sõrm. - See pole minu oma.
Andrew Yancy, sa oled vahistatud Israel O'Peele'i mõrva eest.
Pagan, kui mõnus on seda öelda.
Su nina näeb jube välja. Mis juhtus?
Vii ta siit minema.
Šerifi sõnul korraldasid sina selle. Sa tegid õige otsuse. Aitäh.
Hea küll.
Teil on õigus vaikida.
Kõike, mida ütlete, võib kohtus kasutada.
Teil on õigus advokaadiga rääkida ja ülekuulamisel temaga olla.
Kui te ei saa endale advokaati lubada, määratakse teile mõni. Teil on õigus...
Mis kaustikud need on?
Tegelikult, vabandust...
See on lihtsalt... Ära seda vaata.
Mis need on? Päevikud?
Need on...
See on raamat, mida kirjutan.
Sa oled kirjanik?
- Üritan olla. - Millest raamat on?
Noh, sellest siin.
Meist.
Bonnie ei tahtnud ennatlikke plaane teha,
aga kui Cody on endiselt voodis hea, abielluvad nad vast nädala lõpuks.
Yancy suguvõsa maamajake oli aastaid St. Johnsi jõe kaldal olnud.
See oli vanamoeline,
mis Florida keeles tähendas „kliimaseadmeta ja putukaid täis“.
Positiivse asjana oli Bonnie üsna kindel,
et Oklahoma politseil pole selle urka olemasolust aimugi.
Nii.
Siin ei tülita meid keegi.
Mina arvasin ka nii.
Vabandust. Andrew ütles, et majake on tühi.
Kõlab mu poja moodi.
Kuidas tal läheb?
Ma lihtsalt ütlen, et see univorm istub sulle hästi.
Kas treenid raskustega või ilma? Hea näed välja. Mis su saladus on?
Ei Tilly ega maitsvad porgandid
aidanud Eve'il unustada seda, et Yancy on ikka elus.
Ja Eve teadis, keda süüdistada.
- Kas tohin sinuga liituda? - Ei.
Aga kui ma ütlen sulle, et Yancyle esitati mõrvasüüdistus?
Florida Krimisait kirjutas sellest.
Ikka veel loed? Üks lühike lõik ju.
Käi kuradile ja lase lõpuni lugeda.
Nüüd võid mullivanni tulla.
Püha perse, musi!
Me poleks saanud seda paremini plaanida, eks?
Loodetavasti mõistetakse ta süüdi.
ehk peaksin laskma Caitlinil Yancy koju mobiili sokutada või midagi.
Sa küll kardad, et ta keerab selle persse, aga ta on tubli tüdruk.
Ta on nii tubli tüdruk, musi.
Räägime temast edasi, selle asemel et järgmist teha.
Kutt. Me hakkame siin keppima.
Mul on pakkumine Lohekuningannalt.
Mis asi on Lohekuninganna?
Ma uurisin järele.
Pole andmeid selle kohta, et tol kellaajal lahkunuks sealt lennuväljalt eralennuk.
Ma nägin teda oma silmaga, Monte. Ta on elus. Su sõnul ei leitud midagi?
- Sinu taskust leiti kõdunev sõrm. - No see toob õnne. Minu eriline talisman.
See on Nicki sõrm.
Kaevasime selle välja, et ta moblat avada. Kas seda kontrolliti?
- Asitõendite seas moblat pole. - Kuradi Mendez võttis selle ära.
- Hei. - Hei?
Miks sa mulle ei öelnud?
Sest sa oleksid talle öelnud ja ta poleks siis tulnud.
Hea küll, härrad.
Ma küll hindan teie emakeele toorest emotsionaalsust,
aga tahaksin osa võtta.
- Mida sa teed? Sa tunned teda. - Mis mõttes?
Sinu arust pole võimalik, et ta läks sitakotist arsti küsitlema
ja lasi ta maha, kui arst püstoli haaras?
- Kas nii juhtus? - Ei!
Näed?
Vabandage mind.
Muide, sa pole eal olnud vähem seksikas kui praegu.
Minu arust ka.
See on täielik jura. Ma tulen sinna.
Ei, ära seda tee.
- Sa võid oma töökoha kaotada. - Ma saan aidata.
Tõesti? Kas sa oled tunnistaja? Kas nägid Nick Striplingit elusana?
Ei, aga ma nägin lennukit.
Sind ei usutaks ka. Ilma tõenditeta pole seda lennukit olemas.
Sa küll käskisid asja rahule jätta ning ma panin su halba olukorda,
aga Ro, mul pole siin hea tunne.
Arvad, et mul on?
Vabandust, ei tahaks su tundeid riivata.
Sa oled emotsionaalses vanglas, mina tõelises.
Evan Shook polnud sügav mõtleja,
aga ta veenis end, et kui suudab oma mobiili üles leida,
siis saab ka oma edukuse tagasi.
Tere?
Kena ametimärk.
Tore, et püüdsite kinni selle sitakoti Yancy.
Loodetavasti ta saab vanglas nuga.
Mina otsin hoopis atraktiivset keskealist valget naist.
Mina samuti, õeraas.
Esiteks ära kutsu mind õeraasuks.
- See pole sinu jaoks. - Olgu.
Teiseks näen ma su abielusõrmust, nii et väga rõve sinust.
Kotkasilmad.
Vabandust, preili politseinik. Üks naine käis siin.
Ta lahkus kutiga, kellega ta oli koos.
Ma ei tea, kuhu läksid.
- Tänan. - Jah.
Tead, ma näen esimest korda su maja valges.
Tõesti kuradi hullumeelne, mees.
Tänan.
Polnud kompliment.
Föderaalagendina on see jama,
et ilma küllaldase aluseta ei või isegi mõrva kahtlusaluse kodus ringi nuuskida.
Võid ka lihtsalt reegleid eirata.
BLUE SPRINGS RAHVUSPARK
Ma teen seda. Lähen vette.
Täpselt seda Bonnie vajaski.
Ta üritas seda kõike nautida.
See osutus arvatust kergemaks.
Hüppan pommi!
Cody ei hüpanud päriselt pommi, aga talle meeldis ujumas käies nii hüüda.
ETTEVAATUST LAMANTIINID
Lamantiinid? Üks käskis sul end kokku võtta.
Andrew peaks suu kinni hoidma.
Ta rääkis, kui väga teile meeldib siin olla.
Jah.
Selle paiga loomiseks kulus 33 miljonit aastat.
See algas tillukese praoga lubjakivis,
mis võimaldas maa-alusel jõel hiiglaslikku mäge süüa.
Vau.
Kui see pole maagia, siis ma ei tea, kuidas seda nimetada.
Geoloogia.
Nüüd ma mõistan, miks te nii hästi läbi saite.
Sa pead vette tulema. See on nii selge.
Kristallselge.
Selline paik on peegliks meie hingele...
näitab meile, mis on ehtne.
Kõlab seenelaksu moodi.
Jah, ongi umbes nii.
Andrew'l oli õigus. Sa oled tõepoolest lustakas.
Mulle on hulleminigi öeldud.
Hüppab pommi!
Ja niisama lihtsalt haihtuski kogu Bonnie skeptilisus,
sest see seal tundus küll paganama maagiline.
Ta sai sõnumi silmapilgutusega.
Ta pidi Codyga, noh, lihtsalt oma südant kuulama.
Ennäe meie väikest Eggi! Korraldab kohtumisi, tegutseb.
Vabandust. Ma tean, et sul on meie jaoks võrratu võimalus.
- Tema käes on tükike randa, mida tahate... - Ma räägin enda eest.
Nad pole selgitanud välja, kelle jalas on püksid täna.
Meie majas on see 50/50 värk.
Eks, musi?
Koostööga teostab unistusi.
Kui olete valmis...
Löö meid pahviks.
Wendelli krunt. Enne oma surma
andis James Wendell mu teenuste eest krundi mulle.
Mis teenuste eest?
Ma aitasin tal surra.
Ma tean, et tegite pr Wendellile pakkumise.
Nüüd teete pakkumise hoopis mulle.
Krunt on tõepoolest kaunis.
No tore.
Vapustavast võimalusest sai räägitud. Aitab nüüd tööjutust.
- Too meile dringid. - Kohe.
No sina teed need. Läki!
Aitäh, kutid!
Need on meie kutid. Nad on nii nunnud.
Mis on?
Minu arust pole te abikaasaga mitte mingil juhul 50/50 paarike.
Tõesti? 60/40?
- Ei. - No kui nii ütled...
Vau, üsna väike puur sinusuuruse koera jaoks.
Las ma pakun: sa tulnuksid 20 minuti eest,
aga tahtsid mõelda välja midagi kavalat ja naljakat, mida mind nähes öelda.
Missioon täidetud.
Ausalt ka, täiuslik lause.
- Räägi aga edasi. - Olgu.
Kas mõistad, kuivõrd perses sa oled?
Kas sa tõesti ajad selle minu kaela?
- Jah. - Miks?
Sest tõmbasin su postkasti paarsada korda välja?
Väidetavalt.
Mida me üldse siin teeme?
Kas oled eal tülitsenud kellegagi nii kaua,
et ei mäletagi, kuidas see algas?
Ma mäletan küll. Sa panid kõik uskuma, et ma olen räpane võmm.
- Sa oledki räpane võmm. - Jah, aga keegi ei teadnud seda.
Mul on tunne, et seda oleks igaüks sinuga kohtudes mõistnud.
Võib-olla mitte teadlikult, aga seda oleks kindlalt siin tunda olnud.
Sa oled persevest.
- Mina olen. Sina oled ka. - Jah.
Keda see huvitab? Loeb järgmine.
Nick Stripling on elus ning tappis Israel O'Peele'i ja Charles Phinney.
Sa võtsid tema mobiili.
Lase mind siit välja. Otsime tüübi koos üles.
Sa võid kogu au endale võtta ja kangelane olla.
Küllap saad selle eest ametikõrgendustki.
Ära jäta minu vihkamise tõttu õiget asja tegemata.
Vabandust, kas sa ütlesid midagi?
- Ma ei kuulanud. - Kuulasid küll.
Sa tead küll, et kuulasid.
Absoluutselt kuulasid.
Mõistagi on su maa hea. See on kindlalt väärt su soovitud 700 000,
aga mul on praegu kõik ehituses kinni, seega ma ei pääse kapitalile ligi.
Musi, ole nüüd. See on täiuslik koht mu butiigi jaoks.
Äkki maa ostmise asemel kaasame ta investorina?
Pead silmas, et anname talle praegu maa eest 50 000
ja siis 3% esimese aasta kogutulust? Ei.
Ta teeniks sedasi oma krundiga viis korda rohkem.
- Ullikesed oleksime. - Tee seda minu jaoks.
Olgu. Sinu jaoks teen kõike.
Kuidas kostad?
- Kas see jura tavaliselt toimib? - Mida sa teed?
Keegi ei räägi sinuga.
Kas see mula toimib lollide turistidega, kes siin käivad?
- Tähendab... Jah, tavaliselt nad usuvad. - Minu arust olime ju üsna veenvad.
- Jah. - Täiega. Ma elasin sisse.
Egg, lahku.
Hei, kuhu sa lähed? Sa oled minu alluv.
Ta kardab mind rohkem kui sind.
Kas tead, kes ma olen?
Jah, sa oled mustkunstnik või midagi.
Ning ma armastan su vaibi. Kogu su stiili, mütsiga ja puha.
Kas see on ümber mähitud? Ning ehted ja kogu su...
Te tunnete seda, eks?
Seda raskust oma rindkeres.
Tunnet, et tegite suure vea.
Ärge seda tunnet unustage.
Võtke seda hoiatusena.
Ma olen teid jälginud.
Te olete usinad olnud.
Usinalt ehitate, usinalt varastate... Lihtsalt usinad.
Te õitsete mu saarel, sest ma luban seda.
Aga see kõik võib sosina abil kaduda.
Seega kui homme päike tõuseb,
siis võib-olla ostate selle maalapi minult ära. Või siis mitte, ise otsustate.
Nagu teile ameeriklastele meeldib öelda:
„Asi pole isiklik, see on lihtsalt äri.“
Aga teadke järgmist...
lugupidamatus on alati...
isiklik.
Seega enne kui uuesti räägime, tasub teil uurida,
mis juhtub inimestega, kes minuga jamavad.
Püha perse.
Mis juhtus? Kuidas nad teadsid, et Yancy sinna tuleb?
Rosa, hei... Siin pole parim meie sõbrast rääkida.
Ole nüüd. Ma olen šerif Mühkamiga vestelnud. Ta ei oska hispaania keelt.
Šerif. Kuuldavasti
on sul väike noks.
Kuule, Monte sõnul
pole andmeid nende väljalennu kohta.
Murrame sellesse angaari sisse
ja otsime manifesti
või tõendit nende sealolekust.
Targem on seda segadust vältida.
Tõsiselt räägid?
Ta vajab abi.
Kuule, sa oled ju see Miami kohtuarst?
- Jah. - Telefon ei väljenda su ilu.
Rõve.
Yancy tekitas küll meile mõlemale kuhjaga probleeme,
aga ta on tänu sellele kutile jäädavalt peatatud.
Ro meelitas ta kenasti lõksu.
Ma ei teadnud seda.
Ma tean, et olukord on
täitsa perses,
aga ma pean mõtlema oma mehe ja laste
ja majalaenu peale.
Jaa, ma mõistan.
Lihtsalt üllatav,
et sa oled kuradi tropp.
Käigu ta kuradile.
Sa tegid täpselt nii, nagu mina teinuks.
See oli kahtlemata halvim asi, mida keegi oli eal Role öelnud.
Bonnie oli alati üks inimestest, kellele meeldib öelda,
et vanus on vaid number.
Aga nüüd hakkas ta mõtlema,
kas on viimaks aeg teha kindlaks, kuhu pagana kohta on elu teda viimas
ja kellega koos.
Hei, sina.
Vau.
- Vabandust. - Pole viga.
Vahel kulub „vau“ marjaks ära.
Ma lihtsalt kirjutasin oma raamatut.
Jah.
Kirjuta kindlalt ka sellest.
Sa oled jõe lõhnaga.
Heas mõttes?
Ei. Käi duši all.
Jah, proua. Mida iganes tahad.
Bonnie ei suutnud vastu panna. Tähendab, kes suudaks?
Abituriendina edasijõudnute emakeelt valides
arvasin, et ehk õpin midagi. Ma ei arvanud, et kellelegi südame kaotan.
Seal ta oligi, nagu ingel.
Prl Chase, veelgi kuumem kui keskkoolis.
Tema valge topp oli lahti nööbitud, mis oli üsna vinge.
Rohkem tedretähni, kui mäletasin, aga keda kotib.
Täna käisime tema vana peika isaga ujumas,
mis oli veidi veider, aga tüüp tundub lahe.
Ta ei seganud mul sebimist ega midagi.
Bonniel läks üsna kähku südame alt õõnsaks
ja süüdi polnud jutu lillad erektsioonid, mis lõikaksid teemanti,
ega pringid kannikad, mille peal saaks õlut hoida.
Asi oli selles, et väidetav raamat oli justkui lapse poolt kirjutatud.
Rosa polnud varem ilma Yancyta kuskile sisse murdnud,
aga nüüd oli aeg seda teha.
Halloo?
Tänan, Candy.
Saabudes juhtus midagi naljakat.
Ma uinusin enne maandumist ja keegi ei pannud tähelegi.
Ausõna, ma ärkasin siis, kui rattad asfalti tabasid.
Säh teile, regulaatorid!
Kas peate kohe tööga jätkama või jooks õige õlut?
Quieres una cerveza?
Olgu, ei. Mõni teine kord.
Ma ei kuulnud midagi...
Enrique, ma ütlen seda sõbrana: äkki sa tarvitad veidi liiga palju oma...
Kui veel räägid, siis tapan su.
Vau. See tundus üleliia agressiivne.
Olgu... Natalia käis vannis ära. Kas viin ta ülakorrusele?
- Kullake, valmis tuttu minema? - Ole nüüd, papa.
Issi ei saada mind nii vara magama.
Kus ta on?
Miamis onu Yancyt aitamas. Mine hambaid pesema.
Aitäh, Paula. Sa võid koju minna.
Olgu.
Tavaliselt Role meeldis Benitot tuttu panna,
aga täna tuletas see talle soovimatuid asju meelde.
Olgu, valmis?
- Jah. - Asume noosi kallale.
See on ülilahe. Nagu tööriistakast su taskus.
- Selles on palju asju. - Nuga?
No nuga on üks tööriistadest, aga selles on ka konserviavaja ja...
Millal nad konserve avaksid?
- Andke need siia, tänan. - Tõesti?
Mul oligi tunne, et nii võib juhtuda, aga see pole kõik.
Kellele see on? Las ma üritan meenutada.
Issake, vaata vaid! Ükssarvikuga juukselõks.
Ükssarvikud on ju sinu lemmikud.
- Panen selle pähe. - Lase käia. Siis näed äge välja.
Mis küll siin selle vana madruse jaoks olla võib?
Anna minna, rebi lahti. Vaata vaid!
- Kilpkonn? - Jah.
Su isa ütles, et sulle ei meeldi öised punased lambid.
Kas teadsid, et need on sääraste väikemeeste jaoks?
Nad sünnivad liiva sees, aga kui kasvavad piisavalt, et roomata,
siis lähevad kuuvalguse järgi tagasi vette, kus on ohutu.
Aga kui nad näevad valget tänavalampi,
siis peavad vahel seda kuuks
ja lähevad selle järgi linna
ning võivad siis veoki või auto alla jäädes lömastuda.
Neid tapavad sõidukid, mis neid ei näe.
Vennas.
Kuidas nad oskavad kuu järgi minna?
See on nende majakas. Igaühel on oma.
Mis sinu oma on?
Ma ei tea.
Enamiku ajast järgnen ma lihtsalt sellele tüübile siin
ja tavaliselt juhib ta mind õiges suunas.
Olgu, mine mängi kilpkonnaga.
Mis taskunoal viga on?
See on nuga.
Persse.
- Mida? - Ei midagi. Pole viga.
Kas selline tunne ongi siis déjà vu?
Tead, ma vist nägin 2009. aasta Silver Oaki pudelit.
Oota siin, ma toon selle.
Kas see on vein?
Jah, see on vein.
Sitaks romantiline.
Ritsikate sirin ei suutnud Bonnie karjuvat südametunnistust summutada.
Õnneks oli ta õppinud süütunnet nii sügavale matma,
et ta unustaks selle, kui vaid saaks hetke üksi olla.
Kas oled kombes?
Ma keerasin Cody täitsa tuksi, eks?
Kui poiss uksest sisse astus, tajusin ma kohe, et midagi on mäda.
Sa oled mu poega kohanud,
seega tead, et mul on kogemusi meestega, kel pole peas kõik päris korras.
Küllap sul oli vanasti noore Codyga väga vahva.
See oli tõepoolest põnev.
Ja mu elu polnud kunagi põnev olnud.
Kuid siis sa lahkusid linnast ja läksid eluga edasi, tema aga mitte.
Ta oli oma arust siiani armunud, va tolvan.
See on minu süü.
Kui ma käisin ujumas,
siis nägin su lamantiini.
Ja mulle tundus, et ta käskis mul Codyga tõesti üritada.
Tundub, et see polnud sama lamantiin.
Kas tahad teada, mida ma ütlen alati Andrew'le, kui ta plindris on?
Ta nimetab seda plindrikõneks.
Mitte praegu.
Arusaadav.
Bonnie polnud ainus, kes tundis end oma halbade otsuste tõttu lõksus olevat.
Nalja teete...
Peamees, eks?
Tegelikult on rõõm just teid näha,
sest küllap olete kuulnud Keysist üsna häid asju mu kohta.
Teil kahel sitapeal on kombeks teineteisele keerata.
Asi pole selles.
Hr Yancy mässis end mõrvajuhtumisse ja meil on tunnistaja.
Mu klient ei tapnud kedagi.
Tore. Tubli töö.
Jajah, tapja on tüüp nimega Stripling, kes on juhtumisi surnud.
Kui vahistasime Yancy, oli tema taskus Striplingi sõrm.
Nagu nüüd on äkki kuritegu see, kui kellegi sõrme taskus kannad.
Tähendab... See on pikk lugu.
Mis ei hõlma mõrva.
Hõlmab küll, lihtsalt seda mõrva ei sooritanud mina.
Lähedalt tulistati püstolist pähe. Naaber kuulis lasku.
Sekundid hiljem nägi ta Yancyt korterist väljumas.
Ma läksin O'Peele'iga rääkima, aga leidsin ta surnuna.
Sa siis tunnistad, et tundsid ohvrit ja olid tema mõrva päeval ta korteris?
Kuidas meil läheb?
Andrew ilmselgelt lavastatakse süüdi vimmaga isiku poolt.
Vimmaga? Ma pole aastaid Yancyga kokku puutunud.
Pole tõsi. Ma purustan ta postkasti iga kord, kui ta naabrusesse satun,
ja hiljuti purustasin ta ninaluu läbi laibakoti, nagu jalgpallur.
Põmaki! Matsuga murdsin.
Seega puutusime kokku ja kindlalt vähem kui aasta tagasi.
Nende tõendite põhjal peame soovitama prokuröril süüdistusega jätkata.
Peate... Te ei pea midagi tegema. Ameerikas oleme ju. Kas hääletame?
Ma ei toeta seda.
No hoiame sidet. Teil on mu number olemas.
Ma olen üsna vaba, nii et... Kas te ühismeedias olete?
Rosa oli terve tunni kuulanud, kuidas Claspers räägib,
ilma et ükski isik vastaks.
Nüüd sai Rosa viimaks välja hingata ja otsingut jätkata.
Issand! Kas sa oled terve?
Ma tean sind.
Koore ja kahe suhkrutükiga.
Ütle ausalt: kuivõrd perses ma olen, kümnepalliskaalal?
Miljon.
Ei võinud lihtsalt 10 öelda? Su arust ma ei mõistaks, et 10 on halb?
- Sa oled omadega perses. - Issand. No nii.
Vabandust, et ootasite.
Jurisdiktsiooni asjus...
Me teame, et on võimalik seos Phinney mõrvaga Key Westis,
aga O'Peele'i tõttu laseme konstaabel Mendezil teie klienti siin Miamis hoida.
- Kas sobib? - Aeg taas hääletada.
Ei, mulle see ei sobi. Kas saad seda kuidagi takistada?
Miks mu lapsed siin on?
Tšau, issi!
Vabandust, et segan.
Rääkisin just pr Blanki, juhtumi peamise tunnistajaga.
Kurat võtaks. Me juba rääkisime sellest.
Naine nägi teda seal
- kohe pärast laskude kuulmist. - Jah.
Nii oli ta ütluses. Tead, mida ta veel ütles?
Mul on vaid viinamarja oma. Mango oma pole.
Benito palus temalt suupistet.
Aitäh!
Aga siis kinnitasin talle, et mulle võib kogu loo rääkida.
Ta ütles enda sõnul uurija Mendezile, et mõrva eel
nägi ta teist meest O'Peele'i korteri juures jõlkumas.
Mees jäi meelde, sest tal oli vaid üks käsi.
Nagu mees selles filmis „Jälitatav“.
Ta eeldas, et ma pole filmi näinud, sest selles pole mehhiklasi.
Ma ütlesin talle, et olen puertoricolane.
Jah, ta on ülirassistlik.
Ta selgitas, et uurija Mendez käskis tal teise mehe ütlusest välja jätta.
Muidu tõeline mõrvar hr Yancy pääseb arvatavasti vabaks.
Ma pole advokaat, aga see tundub mu kaitsele kasulik. Eks?
Pagan võtaks!
Ma ju ütlesin. Maanteeäärne sokk.
Me ei pidanud ju laskma sel klounil uurijaks saada.
- Kolm aastat tagasi. Mul ununes. - Ununes...
See on täielik jura. Selge? Need kaks on abielus
ja nemad on parimad sõbrad.
- Me oleme ka head sõbrad. - Jah.
Arvad, et mul teisi tõendeid pole?
Mu kuradi laual on terve teine kaustik. Selge?
- Too siis ära. - Tahaksin ka näha.
Tead mida? Minu pärast pole vaja seda kaustikut tuua.
Sa käisid me lastega tunnistaja juures ja siis tõid nad siia?
Lasin Paulal juba lahkuda.
Aitasid siis, kui vaja oli, Ro.
Ma olen tänulik.
Lihtsalt noogutad? Ei naerata?
Issand, ta ei suuda rõõmu välja näidata.
Johnna Russell, Oklahoma Osariigi Juurdlusbüroost.
Ma otsin Plover Chase'i.
Ma ei tea, kes see on.
Bonnie.
Jah, ta on maja taga.
- Meil on mure. Mendez lasi jalga. - Pagan võtaks!
Kurikaelad põgenevad alati. Aga kes osanuks seda ette näha?
Yancyl oli õigus.
Kui keerad käki kokku, on alati kergem jalga lasta
kui tagajärgedega silmitsi seista.
Bonnie aga teadis südames, et aeg on põgenemine lõpetada.
Aga mitte täna.
Magasid ta napilt maha.
Ning tahan ka tiivikliuguri varastatuks kuulutada.
Tõlkinud Silver Pärnpuu